***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2023-2024 нче уку елы)

**5 нче сыйныф**

**Үткәрү вакыты – 120 минут**

**Максималь балл – 56**

**I. Тестлардан дөрес җавапны билгеләгез.**

1. Саңгырау тартык авазлардан гына торган сүзне билгеләгез. **(2 балл)**

а) мәктәп

**ә) ишек**

б) кыңгырау

в) акбур

2. Нечкә сузык авазлардан гына торган исемне билгеләгез. **(2 балл)**

а) Илнур

ә) Алмазия

**б) Гөлчәчәк**

в) Мансур

3. Җөмләдәге кече тел (увуляр) [**қ**] авазының санын билгеләгез. **(2 балл)**

*Сукыр күп күрер, аксак күп йөрер.* (Мәкаль)

а) 1

**ә) 2**

б) 3

в) 4

4. Җөмләдәге басымы соңгы иҗеккә төшмәгән сүзне билгеләгез. **(2 балл)**

*Һөнәр ашарга сорамый, үзе ашата.* (Мәкаль)

а) һөнәр

ә) ашарга

**б) сорамый**

в) ашата

5. ***Саран*** сүзенең антонимын билгеләгез. **(2 балл)**

а) тар

ә) тырыш

б) тыйнак

**в) юмарт**

6. Кушма сүзне билгеләгез. **(2 балл)**

а) чүлмәк

**ә) билбау**

б) кура җиләге

в) савыт-саба

7. Җөмләдәге исемнең килешен билгеләгез. **(2 балл)**

*Сандугачны сайрарга өйрәтмиләр.* (Мәкаль)

а) баш килеш

ә) иялек килеше

б) юнәлеш килеше

**в) төшем килеше**

8. Җөмләдәге калын хәрефләр белән бирелгән сүзнең төрен билгеләгез. **(2 балл)**

*Егет кешегә* ***җитмеш*** *төрле һөнәр дә аз.* (Мәкаль)

а) исем

ә) сыйфат

**б) сан**

в) фигыль

9. Боерык фигыль кулланылган мәкальне билгеләгез. **(2 балл)**

а) Кәкре агачсыз урман булмый.

ә) Агачтан яфрак төшми тормый.

б) Алма агачыннан ерак төшми.

**в) Алманың кызылына алданма.**

10. Җөмләнең иясен билгеләгез. **(2 балл)**

*Акылсыз башка алтын бүрек файда бирми.* (Мәкаль)

а) башка

ә) акылсыз

**б) бүрек**

в) алтын

**II. Башыгызны эшләтегез.**

Диңгезне шырпы белән болгатып булмый. **(5 балл)**

**III. Теоретик бирем.**

Сызыклар өстенә тиешле авазны һәм сүзләрне өстәп языгыз. **(8 балл)**

В хәрефе [в] һәм [**w**] авазларын белдерә. Сүзләрнең мәгънәләре **аңлатмалы** сүзлекләрдә күрсәтелә. Бер тамырдан ясалган сүзләр **тамырдаш** сүзләр дип атала. -га/-гә – **юнәлеш** килеше кушымчасы. Мин, син, ул – **зат** алмашлыклары. Ия **баш** килештәге зат алмашлыклары белән белдерелә ала. Җөмләләр **тәмамланган** уйны белдерә. **Тиңдәш** кисәкләр бер-берсе белән тезүле бәйләнештә килә.

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(3 балл)**

Рано вставай.

Не бойсы воды – мойся!

Вовремя пей, вовремя ешь.

(*Самуил Маршак*)

2. Төшеп калган хәрефләрне языгыз. **(4 балл)**

Без га**и**ләбез белән спорт яратабыз. Көн саен иртән паркта йөгерәбез. **э**нем белән абыем й**ө**з**ә**ргә яраталар. Мин хоккей белән ш**ө**г**ы**льләнәм.

**Һ**әр көнне без җиләк-җимеш ашыйбыз. Мин баллы ризык ашамыйм. Ул т**е**шләргә зыянлы.

2.1. Сүзләрнең антонимнарын языгыз. **(3 балл)**

көн – **төн**, баллы – **ачы/әче**, зыянлы – **файдалы**

2.2. Сүзләрнең синонимнарын языгыз. **(3 балл)**

йөгерү – **чабу**, баллы – **татлы**, зыянлы – **зарарлы**

3. Сез нинди ризыклар ашарга яратасыз? Дөрес туклану ни өчен кирәк? Шул хакта 8-10 җөмләдән торган бәйләнешле текст языгыз. **(10 балл)**