***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2023-2024 нче уку елы)

**7 нче сыйныф**

**Үткәрү вакыты – 150 минут**

**Максималь балл – 62**

**I. Тестлардан дөрес җавапны билгеләгез.**

1. Җөмләдәге сузык авазларның санын билгеләгез. **(2 балл)**

*Аз сөйләгән аз ялгышыр.* (Мәкаль)

а) 6

ә) 7

**б) 8**

в) 9

2. Җөмләдәге калын хәрефләр белән бирелгән сүзнең транскрипциясен билгеләгез. **(2 балл)**

*Былтыр* ***кысканга*** *быел кычкырмыйлар.* (Мәкаль)

а) [кысканга]

ә) [косканга]

б) [қысқанға]

**в) [қысқаңға]**

3. Җөмләдәге ачык иҗекләрнең санын билгеләгез. **(2 балл)**

*Ай якты да, җылытмый.* (Мәкаль)

а) 2

**ә) 3**

б) 4

в) 5

4. Фразеологик әйтелмә булмаган рәтне билгеләгез. **(2 балл)**

**а) биш бармак**

ә) биш көнлек дөнья

б) биш былтыр

в) биш бармак кебек

5. Җөмләдәге калын хәрефләр белән бирелгән сүзләрнең төрен билгеләгез. **(2 балл)**

***Сай*** *елга шалтырап ага,* ***тирән*** *елга* ***–*** *тавышсыз.* (Мәкаль)

а) синонимнар

ә) омонимнар

**б) антонимнар**

в) фразеологик әйтелмәләр

6. Ясалма сыйфатны билгеләгез. **(2 балл)**

а) кызыл

ә)матур

б) җылы

**в) җиләс**

7. Җөмләдәге калын хәрефләр белән бирелгән исемнең килешен билгеләгез. **(2 балл)**

*Дус* ***акчадан*** *кыйммәт.* (Мәкаль)

а) иялек килешендә

ә) юнәлеш килешендә

**б) чыгыш килешендә**

в) урын-вакыт килешендә

8. Күләм-чама рәвешен билгеләгез. **(2 балл)**

а) җәяү

ә) ерак

**б) күп**

в) кышын

9. Җөмләдәге сүзләрнең кайсы сүз төркеменә караганлыгын билгеләгез. **(2 балл)**

*Кайда коймак, шунда кунак.* (Мәкаль)

а) зат алмашлыгы, исем, зат алмашлыгы, исем

ә) сорау алмашлыгы, фигыль, күрсәтү алмашлыгы, исем

б) сорау алмашлыгы, фигыль, сорау алмашлыгы, исем

**в) сорау алмашлыгы, исем, күрсәтү алмашлыгы, исем**

10. Җөмләнең төрен билгеләгез. **(2 балл)**

*Кеше арасында кеше бул!* (Мәкаль)

а) хикәя

ә) сорау

**б) боеру**

в) тойгылы

**II. Башыгызны эшләтегез.**

Ялкау кешенең җилкәсе чокыр булыр.**(5 балл)**

**III. Теоретик бирем.**

Сызыклар өстенә тиешле сүзләрне языгыз. **(8 балл)**

Хәрефләрне **күрәбез**, язабыз һәм укыйбыз. [ц], [щ], [х], [һ] – парсыз **саңгырау** тартыклар. Телдә яңа гына барлыкка килеп кулланыла башлаган сүзләр **неологизмнар** дип атала. Ак – **кара** – антоним сүзләр. Балык – тамыр исем, балыкчы – **ясалма** исем. Башла, дуслаш – **исемнән** фигыль ясалган. -дан/-дән, -тан/-тән – **чыгыш** килеше кушымчасы. Исемнәр берлек һәм **күплек** санда килә.

**IV. Гамәли-иҗади бирем.**

1. Табышмакның эчтәлеген татар теленә хикәя формасында тәрҗемә итеп языгыз. **(5 балл)**

Дел у меня немало:

Я белым одеялом

Всю землю укрываю.

В лёд реки убираю.

Белю поля, дома.

А зовут меня зима.

2. Төшеп калган хәрефләрне языгыз. **(4 балл)**

Ренат рәсем төш**е**рергә бик ярата. Ул ө**й**ләр ясый, **й**өгерек атлар да эшләп куя.

Беркөнне малай кәг**а**зь тапты, карандаш алды да рәсем ясарга утырды. Тик менә нәрсә ясарга? Машинаны ул ясый белә, танк рәсемен матур итеп эшли ала. Нәрсә ясарга с**о**ң? Шулай аптырап торганда, аның күзе өстәлдәге китапка т**ө**ште. Китапның ачылып торган битендә менә дигән рәсем: ди**ң**гезнең зә**ң**гәр дулкыннарын ярып, бер зур кораб бара. (*Абдулла Алиштан*)

2.1. Сингармонизм законының рәт гармониясенә буйсынмаган сүзләрне күчереп языгыз. **(4 балл) Ренат, машинаны, китапка, китапның**

2.2. Сүзнең антоним парын языгыз. **(1 балл)**

тапты – **югалтты**

2.3. Кушма сүзне күчереп языгыз, мәгънәле кисәкләрен билгеләгез. **(2 балл)**

**беркөнне** (бер **–** тамыр, көн **–** тамыр, -не **–** бәйләгеч кушымча, беркөн **–** нигез)

2.4. ***Зәңгәр*** сыйфатын дәрәҗәләр белән төрләндереп языгыз. **(2 балл)**

**зәңгәр, зәңгәррәк, зәп-зәңгәр, зәңгәрсу**

2.5. Икенче җөмләнең иясен күчереп языгыз. **(1 балл)** **ул**

3. Сезнең алдыгызга ак кәгазь һәм төсле карандашлар куйсалар, сез нинди рәсем ясар идегез? Ни өчен? Фикерләрегезне 8-10 җөмләдән торган бәйләнешле текст итеп оештырыгыз. (**10 балл**)